Document ID: 31991L0248

ΟΔΗΓΙΑ ΤΗΣ ΕΠΙΤΡΟΠΗΣ
της 12ης Απριλίου 1991
για την τροποποίηση των παραρτημάτων της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων
(91/248/ΕΟΚ) (BLK0)LA ORG="CCF GR /(BLK0)LA
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 90/643/ΕΟΚ της Επιτροπής (2), και ιδίως το άρθρο 7,
Εκτιμώντας:
ότι οι διατάξεις της οδηγίας 70/524/ΕΟΚ προβλέπουν την περιοδική και κωδικοποιημένη έκδοση των παραρτημάτων προκειμένου να ενσωματωθούν σε αυτή τροποποιήσεις που έγιναν λόγω της εξέλιξης των επιστημονικών και τεχνικών γνώσεων. ότι μια πρώτη κωδικοποίηση πραγματοποιήθηκε από την οδηγία 85/429/ΕΟΚ της Επιτροπής (3).
ότι, μετά την υιοθέτηση της οδηγίας αυτής, τα παραρτήματα έχουν ήδη τροποποιηθεί πολλές φορές. ότι τα κείμενα αυτά λόγω του αριθμού, της πολυπλοκότητάς τους και της διασποράς τους σε διαφορετικές επίσημες εφημερίδες είναι δύσκολο να χρησιμοποιηθούν και στερούνται συνεπώς της απαραίτητης σαφήνειας που οφείλει να παρουσιάζει κάθε κανονισμός. ότι αρμόζει σε αυτές τις συνθήκες να προχωρήσει η κωδικοποίησή τους και ότι πρέπει με την ευκαιρία αυτή να καθορισθεί ή να τροποποιηθεί η ονομασία ή ο χημικός τύπος ορισμένων προσθετικών και να διορθωθούν ορισμένα συντακτικά λάθη.
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τις Ζωοτροφές,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα Ι και ΙΙ της οδηγίας 70/524/ΕΟΚ αντικαθίστανται από τα παραρτήματα της παρούσας οδηγίας.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.
Όταν τα κράτη μέλη θεσπίζουν τις διατάξεις αυτές, οι διατάξεις περιέχουν παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους. Ο συγκεκριμένος τρόπος αυτής της παραπομπής ορίζεται από τα κράτη μέλη.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 12 Απριλίου 1991.

Labels: 17
6